ناتو-یا عضو اؤلکه لرین ساوونما ناظیرلری روسیانین اوکراینایا هوجومو سببیندن یاشانان پروسه لری قیمتلندیرمک اوچون گلن هفته فوق العاده ایجلاس کئچیرجک.
معلوماتا گؤره، ایجلاس مارسین 16-دا ویدئوکنفرانس فورماتیندا باش توتا‌جاق. ایجلاسا ناتو-نون باش کاتیبی ینس استولتنبرگ صدرلیک ائدجک.
خاطیرلاداق کی، 16-17 فوریه‌ده ناتو-یا عضو اؤلکه لرین ساوونما ناظیرلری‌نین ایجلاسی کئچیریلمیشدی. فوریه‌نین  25-ده ایسه ناتو-یا عضو اؤلکه لرین لیدئرلری‌نین ایجلاسی باش توتموشدو.
ناتو-یا عضو اؤلکه لرین خاریجی ایشلر ناظیرلری ده مارسین 4-ده ناتو-نون بلژیک-ین پایتاختی بروکسل-ده‌کی منزیل-قرارگاهیندا بیر آرایا گلمیشدی.
قئید ائدک کی، روسیا فوریه‌نین 24-ده اوکراینا اراضی‌سینده حربی عملیاتا باشلاییب.
